Лех (рака)

Лех (, ) — рака ў Аўстрыі і Германіі (Баварыя), правы прыток Дуная. Працягласць каля 250 км. Заходняя мяжа Баварскіх Альпаў.

Выток ракі размешчаны на паўночна-заходніх схілах Лехтальскіх Альпаў, да мяжы з Германіяй рака цячэ ў глыбокай горнай даліне. Пасля перасячэння мяжы (недалёка ад горада Фюсэн) Лех перасякае Баварскае пласкагор’е. У сярэднім цячэнні на рацэ стаіць горад Ландсберг-ам-Лех, ніжэй — горад Аўгсбург. Сярэдні расход вады пад Ландсбергам-ам-Лех — 85 м³/с, у вусці — каля 120 м³/с. Высокая вада назіраецца ў летні перыяд.

Недалёка ад Аўгсбурга 10-12 жніўня 955 года германскі кароль Атон I Вялікі ў Лехскай бітве разграміў качэўнікаў-венграў, якія бясчынствавалі на тэрыторыі Цэнтральнай Еўропы з пачатку X стагоддзя.
 Крыніцы 

Катэгорыя:Прытокі Дуная
Катэгорыя:Рэкі Баварыі